CELEX: 32022R0933
Language: hu
Date: 2022-06-13 00:00:00
Title: A Bizottság (EU) 2022/933 végrehajtási rendelete (2022. június 13.) egyes áruk Kombinált Nómenklatúra szerinti besorolásáról

2022.6.17.   
               
               
                  HU
               
               
                  Az Európai Unió Hivatalos Lapja
               
               
                  L 162/23
               
            
         A BIZOTTSÁG (EU) 2022/933 VÉGREHAJTÁSI RENDELETE
         (2022. június 13.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kódok alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kódok alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ez a rendelet teljes egészében kötelező és közvetlenül alkalmazandó valamennyi tagállamban.
         
         
            Kelt Brüsszelben, 2022. június 13-án.
            
               
                  a Bizottság részéről
               
               Gerassimos THOMAS
               
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Három termék a kiskereskedelmi forgalom számára együtt kiszerelve, amely az alábbiakat tartalmazza:
                        
                                    a)
                                 
                                 
                                    a test felső részét borító, derékig érő ujjatlan kötött ruházati cikk (úgynevezett futó mellény) (93 % szintetikus szál és 7 % elasztán). Elöl V-alakú nyakkivágással rendelkezik, és cipzárral teljesen nyitható, egymást átfedő részek nélkül. A ruházati cikk elején két négyszögletes, nyitott mellkaszseb van, körülbelül 19 cm x 8 cm-es méretű, valamint két négyszögletes, nyitott derékzseb körülbelül 12 cm × 14 cm méretű.
                                    Hátul egy zseb van, gumihevederekkel, amelyeket például összehajtható sétabotok rögzítésére terveztek.
                                 
                              
                                    b)
                                 
                                 
                                    két, lapos fenekű, egyenként 500 ml űrtartalmú, az elülső mellkaszsebekbe illeszkedő, poliuretánból készült, sportkupakos műanyag fedéllel ellátott puha kulacs.
                                 
                              (Lásd a képeket.)  (*)
                        
                     
                     
                         
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály határozza meg.
                        Az együtt bemutatott három tétel három különálló tétel. Nem összetett árucikkről van szó, mivel együtt nem alkotnak egységet, amelyet rendes körülmények között nem kínálnának értékesítésre külön részenként. Nem tekintendők a 3. b) általános értelmezési szabály értelmében vett, a kiskereskedelmi forgalom számára készletben kiszerelt áruknak, mivel azokat nem egy adott igény kielégítése vagy egy meghatározott tevékenység elvégzése céljából állítják össze, különösen mivel a zsebek kialakítása nem korlátozza használatukat bizonyos konkrét igényekre vagy tevékenységekre szánt termékek szállítására. A tételek olyan egyedi tételek, amelyek egymástól függetlenül használhatók. A ruházati cikk viselése és az ivás eltérő tevékenységek, és nem ugyanazt a konkrét igényt elégítik ki (a ruházati cikk a test felső részét borítja, a kulacsok pedig ivásra szolgálnak).
                        Ha a „készletben” lévő árucikkek közül egy vagy több nem ugyanazt a konkrét igényt elégíti ki, vagy nem ugyanazon meghatározott tevékenység végzésére szolgál, akkor minden árucikket külön kell besorolni (lásd még értelemszerűen a kiskereskedelmi forgalom számára készletben kiszerelt áruk Kombinált Nómenklatúra szerinti besorolásáról szóló iránymutatások B. része II. szakaszának 1. pontját (1)).
                        Következésképpen a tételeket külön-külön kell besorolni.
                        Az árumegnevezésben említett egyes árucikkeket a következőképpen kell besorolni:
                     
                  
                         
                     
                     
                        6110 30 99 
                     
                     
                        
                                    a)
                                 
                                 
                                    A besorolást a 61. Árucsoport előtti Megjegyzés 9. pontjának második bekezdése, valamint a 6110 , a 6110 30  és a 6110 30 99  KN-kód szövege határozza meg.
                                 
                              
                  
                         
                     
                     
                         
                     
                     
                        Objektív jellemzői alapján a mellény a 6110  vámtarifaszám alá tartozó ruházati cikk. E vtsz. alá tartozik a kötött vagy hurkolt árucikkek olyan kategóriája, amelyeket a felsőtest fedésére terveztek (ujjas mellény, pulóver, kardigán, mellény és hasonló áru) (lásd még a 6110  vámtarifaszámhoz tartozó HR Magyarázat első bekezdését).
                        Az ide tartozó ruházati cikkeket a felsőtest takarására szánták, ujjatlanok is, bármilyen nyakkivágásúak, gallérral, zsebekkel vagy ezek nélkül. Készülhetnek bármilyen textilszálból előállított mindenfajta kötött vagy hurkolt anyagból, beleértve a könnyű- vagy finomkötésű kelméket is (lásd még a 6110  vámtarifaszámhoz tartozó Kombinált Nómenklatúra Magyarázatot).
                        A mellény nem azonosítható egyik vagy másik nem számára tervezettként. A mellényt szintetikus vagy mesterséges szálból előállított kötött vagy hurkolt női vagy leányka ujjas mellény, pulóver, kardigán, mellény és hasonló áruként kell besorolni.
                     
                  
                         
                     
                     
                        3924 90 00 
                     
                     
                        
                                    b)
                                 
                                 
                                    A besorolást a 3924  és a 3924 90 00  KN-kódok szövege határozza meg.
                                 
                              A kulacsot műanyagból készült más háztartási eszközökként, és higiéniai vagy tisztálkodási áruként kell besorolni.
                     
                  
               L1622022HU3110120220613HU0006.0001331342TERVEZETAZ EU-EGYIPTOM TÁRSULÁSI TANÁCS 1/2022. SZ. AJÁNLÁSA(…)a 2021-2027 közötti időszakra vonatkozó EU-Egyiptom partnerségi prioritásokrólAZ EU–EGYIPTOM TÁRSULÁSI TANÁCS,tekintettel az egyrészről az Európai Közösségek és tagállamaik, másrészről az Egyiptomi Arab Köztársaság közötti társulás létrehozásáról szóló euromediterrán megállapodásra,mivel:(1)Az egyrészről az Európai Közösségek és tagállamaik, másrészről az Egyiptomi Arab Köztársaság közötti társulás létrehozásáról szóló euromediterrán megállapodást (a továbbiakban: a megállapodás) 2001. június 25-én aláírták, és az 2004. június 1-jén hatályba lépett.(2)A megállapodás 76. cikke feljogosítja az EU-Egyiptom Társulási Tanácsot arra, hogy – a megállapodás céljainak elérése érdekében – határozatokat hozzon és megfelelő ajánlásokat tegyen.(3)A megállapodás 86. cikke értelmében a felek minden általános vagy különös intézkedést megtesznek, amelyek a megállapodásból eredő kötelezettségeik teljesítéséhez szükségesek, és gondoskodnak arról, hogy a megállapodásban meghatározott célok megvalósuljanak.(4)Az európai szomszédságpolitika felülvizsgálata a partnerekkel való szerepvállalás új szakaszára tett javaslatot, mindkét fél részéről fokozottabb felelősségvállalást téve lehetővé.(5)Az Európai Unió és Egyiptom megállapodtak partnerségük megszilárdításáról egy, a 2021–2027 közötti időszakra vonatkozó prioritáscsomagról (a továbbiakban: a 2021-2027 közötti időszakra vonatkozó EU–Egyiptom partnerségi prioritások) való megállapodás révén, azzal a céllal, hogy kezeljék az Unió és Egyiptom előtt álló közös kihívásokat, és előmozdítsák a közös érdekeket.(6)A megállapodás részes felei megállapodtak a 2021-2027 közötti időszakra vonatkozó EU–Egyiptom partnerségi prioritások szövegéről, amelyek támogatni fogják a megállapodás végrehajtását, az együttesen azonosított közös érdekekkel kapcsolatos együttműködésre összpontosítva,AZT AJÁNLJA:1. cikkA Társulási Tanács azt ajánlja, hogy a megállapodás részes felei hajtsák végre az ezen ajánlás mellékletében meghatározott, a 2021-2027 közötti időszakra vonatkozó EU–Egyiptom partnerségi prioritásokatDelegációk: lásd az ST 8663/2022 ADD1 dokumentumot..2. cikkA 2021-2027 közötti időszakra vonatkozó EU–Egyiptom partnerségi prioritások azon EU–Egyiptom partnerségi prioritások helyébe lépnek, amelyek végrehajtását a Társulási Tanács 1/2017. sz. ajánlásaAz EU–Egyiptom Társulási Tanács 1/2017 ajánlása (2017. július 25.) az EU–Egyiptom partnerségi prioritásokról való megállapodásról (HL L 255., 2017.10.3., 26. o.). ajánlotta.3. cikkEz az ajánlás az elfogadásának napján lép hatályba.Kelt …, …az EU-Egyiptom Társulási Tanács részérőlaz elnök
            
               (1)  HL C 105., 2013.4.11., 1. o.
            
            
               (*)  A képek csupán tájékoztató jellegűek.